Oppvarming+-+volleyball

Oppvarming til vollyball

Hva er oppvarming? -Oppvarming er en øvelse man gjør før man begynner å trene for å løse opp leddene og gjøre kroppen klar for en fysisk økt.

Hvorfor varmer man opp før man trener? Når man varmer opp stiger kroppstemperaturen og det fører til at kroppen klarer å utføre mer presise og samstemte bevegelser. Det vil si at hvis du trakker over eller noe i den duren, vil kroppen hente seg inn fortere og gjøre skaden mindre. I tillegg vil muskulaturen og bindeveven bli mer bøyelig, noe som kan forhindre irriterende skader som for eksempel strekk. ** Oppvarming: rettet mot volleyball. Du er selv ansvarlig for planlegging og gjennomføring! 20 min til disposisjon. **

Generell oppvarming i 10 min Jogging med hermegås.

Spesiell oppvarming i 10 min

**Fingerslag** Fingerslag utføres som følger: Bøy knærene og form en skål med fingrene rett over pannen. Når ballen kommer strekker du ut med bena og hendene. Fingrene skal være spredt hele tiden. Du skal kun berøre ballen med fingertuppene. Fingerslag brukes når man skal legge opp for andre.

**Sørv** Sørv er et startsslag og utføres i volleyball enten med en lav eller høy sørv. Den lave sørven utføres ved at man holder hånden helt rett, men med tommelen litt på siden slik at volleyballen treffer i mellom tommelen og pekefingeren. En høy sørv utføres ved å kaste ballen opp i luften. Da slår man med den nedre delen av håndflaten for å få god kraft på ballen.

**Baggerslag** Baggerslag brukes som oftest når ballen er for lav eller for høy til å bruke fingerslag. Får å da utføre et slikt slag må eleven ha strake armer, med underarmene vendt ned. Hendene skal legges slik at den ene hånden ligger i den andre. Målet er å lage en størst mulig flate, slik at man dermed har større sjanse for å treffe ballen når den kommer. For at ballen skal treffe riktig skal man helst prøve å få den til å treffe underarmen like over håndleddene. I denne utførelsen er det også viktig at man har svært god balanse og en god bøying i knærne og i hoftebeina.

**Blokk** Blokk er noe man gjør når man skal prøve å stoppe ballen umiddelbart. En eller gjerne flere spillere på laget hopper opp samtidig og danner en vegg av hender som hindrer ballen å komme over nettet. Dette blir gjerne utført rett etter motstanderen har smashet.

**Smash** Smash er et slag av angrep, der eleven skal hoppe opp og deretter slå ballen ned på siden til motstanderen. Det er da meningen at motstanderen ikke skal få tak i ballen. Framgangsmåten å gjøre dette på, skal være at spilleren planter begge beina godt i bakken for og deretter bøye knærne godt. Dette må gjøres for å få strekkmuskulaturen i gang før opphoppet.